Han var med på å starte Paperboys sammen med rapperen Jarle «J.J.» Hollerud på 1990-tallet. De to traff hverandre i 1989 i Tanzania, hvor foreldrene deres drev med hjelpearbeid. Sammen har de holdt på med ulike hiphop-prosjekter der og etter hvert hjemme i Oslo. På slutten av 1990-tallet begynte de å opptre som Paperboys og i 2001 kom deres første singel «Moving Up»/«It's Paper». I 2002 ga de ut sitt første album, som de fikk Spellemannsprisen 2002 for i klassen hiphop. Etter debutalbumet forlot «J.J.» gruppen, og «Pope Dawg» ble med som nytt medlem av duoen. Under Alarmprisen 2004 vant de i klassen «Årets video» for videoen til singelen «Hey Man». For det tredje albumet vant de Spellemannprisen 2005 i klassen hiphop/R'n'B og Alarmprisen 2006 i klassen hiphop/rap. Paperboys hadde per 2018 gitt ut seks musikkalbum og to samlealbum.